Foto: Reuters/Rick Wilking Amerika Qo‘shma Shtatlarining Texas shtati gubernatori Greg Ebbot «Harvi» dovulidan so‘ng Meksikadan gumanitar yordamni qabul qilishga rozi bo‘ldi, deb xabar bermoqda Dallas News. Aniqlik kiritilishicha, Meksika AQShga oziq-ovqat, dori-darmonlar va birinchi ehtiyoj buyumlarini yuborishni taklif qilgan. «Ular bizni nimalar bilan qo‘llab-quvvatlashga tayyor ekani haqidagi ro‘yxat bor, biz uni qabul qilamiz», - deya ma’lum qildi Ebbot. Avvalroq Texasni dovuldan keyin tiklashga 125 mlrd dollardan ko‘proq mablag‘ talab qilinishi mumkin ekani xabar berilgandi.